अफगानिस्तान में आठ तालिबान आतंकी ढेर  
अफगान सुरक्षा बलों ने तालिबान आतंकवादियों के ठिकानों पर छापेमारी कर एक शीर्ष कमांडर सहित आठ आतंकियों को मार गिराया।
अफगानिस्तान के टखर प्रांत में बुधवार को अफगान सुरक्षा बलों ने तालिबान आतंकवादियों के ठिकानों पर छापेमारी कर एक शीर्ष कमांडर सहित आठ आतंकियों को मार गिराया।  समाचार एजेंसी सिन्हुआ के अनुसार प्रांतीय उप पुलिस प्रमुख अब्दुल सलम ने बताया कि सुरक्षा बल के जवानों ने ख्वाजाघर जिले में आतंकियों के ठिकाने पर छापा मारकर कमांडर मुल्ला हमजा सहित आठ आतंकवादियों को मार गिराया।  तालिबान ने अभी तक इस मामले में कोई टिप्पणी नहीं की है।